ફઝઉલ્લા ડિસેમ્બર 2014 માં પાકિસ્તાનમાં પેશાવર સ્થિત આર્મી સ્કૂલ પર થયેલા આતંકી હુમલાનો માસ્ટર માઈન્ડ હતો. આ હુમલામાં 151 લોકોના મોત નીપજ્યા હતા. જેમાં 130 બાળકો હતા. અમેરિકાએ એ વાત પર પણ ધ્યાન આપ્યુ કે વર્ષ 2012 માં નોબેલ પુરસ્કાર વિજેતા મલાલા યુસુફજઈ પર જાનલેવા હુમલો કરનાર આતંકી કોઈ બીજો નહિ પરંતુ ફઝઉલ્લા જ હતો. અમેરિકી વિદેશ વિભાગ તરફથી માર્ચમાં ફઝઉલ્લા પર પાંચ મિલિયન ડૉલરનું ઈનામ ઘોષિત કરવામાં આવ્યુ હતુ. જે સમયે આ ઈનામ ઘોષિત થયુ તે સમયે તેનો પુત્ર અમેરિકી ડ્રોન હુમલામાં માર્યો ગયો હતો. અધિકારીઓના જણાવ્યા મુજબ ફઝઉલ્લાની સ્થિતિ હજુ સ્પષ્ટ નથી. ટીટીપી તરફથી ફઝઉલ્લાની મોત વિશે કે હુમલાના સમય વિશે હજુ સુધી કોઈ પુષ્ટિ કરવામાં આવી નથી.